**Nu regret nimic din ce-am trăit**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu regret nimic din ce am trăit...

Însemn trecutul pe răboj,

Schițez viitoru-n palme,

Dau soartei visul pe daiboj,

Pun rostul vieții între karme.

N-aș vrea să știu ce va veni,

Și în trecut mă refugiez,

Arhivă, cuib de nebunii...

Cu tine vreau să negociez.

Îmi respect mereu statutul,

Pe oamenii din jurul meu,

Pentru toți îmi crește pulsul...

Și-am zâmbit când mi-a fost greu.

Nu-s solitar și nici n-am fost,

V-am pus la masa mea, cu flori,

Orice urare are rost...

În ziua Sfintei Sărbători!

Nu regret nimic din ce-am trăit,

Refac timid un drum special,

De la-nceput eu mi-am dorit,

Să fug, în viață, de... banal.

Autor: Gabriel Stănciulescu

03 Aprilie 2016